სანტა-მარია-ნოველა
სანტა-მარია-ნოველა (იტალ. La Basilica di Santa Maria Novella — წმინდა მარიამის ბაზილიკა) — ტაძარი ფლორენციაში, აგებული XIV–XV საუკუნეებში. დგას ფლორენციის რკინიგზის ცენტრალური სადგურის მოედანზე. მოედანიცა და სადგურიც მის სახელს ატარებს. სანტა-მარია-ნოველა ფლორენციაში აგებული პირველი დიდი ბაზილიკაა. მასში გოტიკისა და ადრეული რენესანსის მნიშვნელოვანი ფრესკებია დაცული, მათ შორის მაზაჩოს „წმინდა სამება“.